Elkor
Elkor ir Latvijas uzņēmumu grupa, kas dibināta 1994. gadā. Lielākā daļa grupas uzņēmumu tagad ir maksātnespējas procesā. Elkor galvenie darbības virzieni bija mazumtirdzniecība, servisa nodrošināšana un vairumtirdzniecība Latvijā, Lietuvā, Igaunijā. Uzņēmumam Elkor 2022. gadā bija savs mazumtirdzniecības veikalu tīkls Rīgā ar dažādām tirdzniecības vietām un restorānu: universālveikals Elkor Plaza, veikali Elkor Tehnika, Elkor Sport, Elkor Kids, Elkor GiftShop, modes centrs Podium un restorāns picērija Storano. Elkor veikali un universālveikals piedāvāja elektroniku un sadzīves tehniku, apģērbus un apavus, preces sportam un tūrismam, preces bērniem, rotaļlietas, mēbeles, interjera un mājas preces, delikateses un Latvijas suvenīrus. Vēl uzņēmums sniedza tehnikas servisa un apkopes pakalpojumus. Vēlāk veikalu un pakalpojumu klāsts Latvijā krasi samazinājās finansiālu grūtību dēļ.